ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0932/02

υποβολή: Ilda Figueiredo (GUE/NGL) προς το Συμβούλιο

(9 Απριλίου 2002)

Θέμα: Προσωρινός μηχανισμός προστασίας για τη ναυπηγική βιομηχανία

Στα συμπεράσματα του Συμβουλίου Ενέργειας και Βιομηχανίας της 4ης και 5ης Δεκεμβρίου 2001 αναφέρεται ότι ο Συμβούλιο πραγματοποίησε εμπεριστατωμένη συζήτηση σχετικά με την πρόταση κανονισμού που αποσκοπεί στη δημιουργία προσωρινού μηχανισμού προστασίας για την κοινοτική ναυπηγική βιομηχανία αλλά, καθώς δεν επετεύχθη ειδική πλειοψηφία επί της προτάσεως της Επιτροπής, το Συμβούλιο συμφώνησε να επανέλθει επί του θέματος σε προσεχή συνεδρίαση.

Για τον λόγο αυτό ζητώ από το Συμβούλιο να με πληροφορήσει τα εξής:

- Για ποιούς λόγους κυρίως εκκρεμεί η έγκριση της πρότασης της Επιτροπής·

- Πότε αναμένεται να εξετασθεί εκ νέου η πρόταση αυτή·

Απάντηση

(3 Οκτωβρίου 2002)

Το Αξιότιμο Μέλος του Κοινοβουλίου έχει ασφαλώς επίγνωση του γεγονότος ότι διχάζονται οι θέσεις των κρατών μελών ως προς τα μέσα που πρέπει να εφαρμοστούν για την καταπολέμηση του αθέμιτου ανταγωνισμού της Κορέας στον τομέα της ναυπηγικής βιομηχανίας, όπου ορισμένα κράτη μέλη φοβούνται μήπως ο προσωρινός αμυντικός μηχανισμός προκαλέσει κινδύνους εσωτερικών στρεβλώσεων του ανταγωνισμού και αρνούνται συνεπώς την αρχή της χορήγησης οιωνδήποτε κρατικών ενισχύσεων στον τομέα αυτό.

Κατά το Συμβούλιο της 4ης και 5ης Δεκεμβρίου 2001, δεν επιτεύχθηκε ειδική πλειοψηφία των κρατών μελών και, συνεπώς, ματαιώθηκε η έκδοση του κανονισμού του Συμβουλίου σχετικά με προσωρινό αμυντικό μηχανισμό της ναυπηγικής βιομηχανίας. Στο τέλος των εργασιών του, το Συμβούλιο συμφώνησε να επανέλθει στον φάκελο αυτό σε μία από τις προσεχείς συνόδους του, και κατά συνέπεια, περιέλαβε το σχετικό σημείο στην ημερήσια διάταξη της συνόδου της 6ης/7ης Ιουνίου. Στη σύνοδο της 27ης Ιουνίου 2002, το Συμβούλιο εξέδωσε με ειδική πλειοψηφία, όπου οι αντιπροσωπίες της Δανίας, των Κάτω Χωρών, της Φινλανδίας, της Σουηδίας και του Ηνωμένου Βασιλείου ψήφισαν κατά, τον κανονισμό για τη θέσπιση προσωρινού αμυντικού μηχανισμού της κοινοτικής ναυπηγικής βιομηχανίας, προκειμένου να αντιμετωπιστούν οι αθέμιτες εμπορικές πρακτικές της Δημοκρατίας της Κορέας στον τομέα αυτό στις παγκόσμιες αγορές. Ο κανονισμός θα εφαρμοστεί για όσο χρονικό διάστημα απαιτείται μέχρις ότου ολοκληρωθεί η διαδικασία επίλυσης των διαφορών που κινείται κατά της Κορέας στον ΠΟΕ και θα λήξει στις 31 Μαρτίου 2004.
ΓΡΑΠΤΗ ΕΡΩΤΗΣΗ E-1577/02

υποβολή: Brice Hortefeux (PPE-DE) προς την Επιτροπή

(4 Ιουνίου 2002)

Θέμα: Επαναπροσδιορισμός της ΚΓΠ

Η γεωργία ανέκαθεν κατείχε εξέχουσα θέση στην οικοδόμηση της Ευρώπης. Τα άρθρα 38 και 39 της συνθήκης της Ρώμης προσδιορίζουν τους στόχους της που είναι: εξασφάλιση του εισοδήματος των αγροτών, εξασφάλιση του εφοδιασμού, διασφάλιση λογικών τιμών για τους καταναλωτές. Εν τούτοις, οι περιορισμοί που επιβάλλονται σήμερα στην κοινή γεωργική πολιτική δεν αφήνουν πλέον κανένα σχεδόν περιθώριο χειρισμού στους καλλιεργητές.

Οι αλλεπάλληλες μεταρρυθμίσεις περιόρισαν την αποτελεσματικότητα των διαφόρων εργαλείων διαχείρισης των αγορών. Ευνόησαν τις άμεσες ενισχύσεις, χωρίς ωστόσο αυτές να αποτελούν δίκτυ ασφαλείας για τα γεωργικά εισοδήματα.

Στο πλαίσιο αυτό, με ποιό τρόπο σκοπεύει η Επιτροπή να επαναπροσδιορίσει τους στόχους της ΚΓΠ, διακρίνοντας αυτούς που αφορούν τη διαχείριση των γεωργικών αγορών από εκείνους που εμπίπτουν στην πολιτική για το εισόδημα των αγροτών·

Δύναται, επίσης, η Επιτροπή να προσδιορίσει τους στόχους και τα μέσα της χωροταξικής πολιτικής καθώς και τους γεωργοπεριβαλλοντικούς περιορισμούς·

Απάντηση του κ. Fischler εξ ονόματος της Επιτροπής

(27 Ιουνίου 2002)

Κατά τη διάρκεια των διαδοχικών μεταρρυθμίσεων της Κοινής Γεωργικής Πολιτικής τα μέτρα ενισχύσεως των αγορών στόχευαν όλο και περισσότερο στη σταθεροποίηση των γεωργικών αγορών ενώ οι άμεσες πληρωμές χρησίμευαν για τη σταθεροποίηση του εισοδήματος.

Η Επιτροπή έχει τη γνώμη ότι οι στόχοι της Κοινής Γεωργικής Πολιτικής, όπως προβλέπονται από το Πρόγραμμα Δράσης 2000, ανταποκρίνονται στις ανάγκες και στις προσδοκίες της ευρωπαϊκής κοινωνίας. Οι στόχοι αυτοί προσδιορίζουν επακριβώς το ευρωπαϊκό γεωργικό πρότυπο για τα επόμενα χρόνια δεδομένου ότι αναγνωρίζεται ο ρόλος της αγοράς και αυξάνεται η ανταγωνιστικότητα, βελτιώνεται η ασφάλεια και η ποιότητα των τροφίμων,πάρχει σταθεροποίηση του γεωργικού εισοδήματος, εντάσσεται στη γεωργική πολιτική η προστασία του περιβάλλοντος, προωθείται η ανάπτυξη των αγροτικών περιοχών και η απλοποίηση των διαδικασιών και ενισχύεται η αποκέντρωση.

Θα μπορούσαν όμως να προσαρμοστούν τα μέσα άσκησης πολιτικής ώστε να ανταποκρίνονται καλύτερα προς αυτούς τους στόχους. Όσον αφορά τη διαχείριση των αγορών θα δοθεί μεγαλύτερη προσοχή στο ρόλο των παρεμβάσεων ως δικτύων ασφαλείας. Όσον αφορά τις άμεσες πληρωμές θα πρέπει να εξεταστεί πώς θα μπορούσαν να συμβάλουν στη σταθεροποίηση της γεωργίας, ειδικά όσον αφορά την αύξηση των περιθωρίων ελιγμών για τους γεωργούς.

Στον γεωργοπεριβαλλοντικό τομέα θα μπορούσαν να γίνουν περισσότερα για την επίτευξη του στόχου της ενσωμάτωσης των περιβαλλοντικών θεμάτων στα γεωργοπεριβαλλοντικά και στα οικολογικά προγράμματα. Ο στόχος της ισόρροπης ανάπτυξης των αγροτικών περιοχών θα μπορούσε να επιτευχθεί ευκολότερα μέσω της ενίσχυσης του δεύτερου πυλώνα της Κοινής Γεωργικής Πολιτικής, δηλαδή της αγροτικής ανάπτυξης.
ΓΡΑΠΤΗ ΕΡΩΤΗΣΗ E-1108/02

υποβολή: Alexandros Alavanos (GUE/NGL) προς το Συμβούλιο

(18 Απριλίου 2002)

Θέμα: Μέτρα ενάντια στην Ισραηλινή Κυβέρνηση

Η Ευρωπαϊκή Ένωση, απέναντι στην καθολική και παράνομη εισβολή των ισραηλινών στρατευμάτων στις αυτόνομες περιοχές των Παλαιστινίων, δυστυχώς παραμένει σε απλές φραστικές συμβουλές προς τον Σαρόν να μην φτάσει στα άκρα σχετικά με τον πρόεδρο της Παλαιστινιακής Αρχής, επαναλαμβάνει συνέχεια οτι το Μεσανατολικό είναι θέμα των ΗΠΑ και όχι της Ευρώπης, ενώ αρνείται να προχωρήσει σε συγκεκριμένα μέτρα ενάντια στην Ισραηλινή Κυβέρνηση όπως είχε πράξει πολύ έγκαιρα και δραστικά ενάντια στη Γουγκοσλαβία στη διάρκεια των γεγονότων του Κοσόβου.

Ερωτάται το Συμβούλιο: Θα λάβει μέτρα ενάντια στην Ισραηλινή Κυβέρνηση για το έγκλημα που διαπράττει ενάντια στους Παλαιστίνιους, την ειρήνη και την ανθρωπότητα και, πιό συγκεκριμένα, θα προχωρήσει στην άμεση αναστολή της λειτουργίας της Συμφωνίας Συνεργασίας μεταξύ Ευρωπαϊκής Ένωσης και Ισραήλ μέχρι την άρση της πολιορκίας του προέδρου Αραφάτ στη Ραμάλα και την αποχώρηση των ισραηλινών στρατευμάτων απο τα αυτόνομα εδάφη της Παλαιστινιακής Αρχής·

Απάντηση

(30 Σεπτεμβρίου 2002)

Το Συμβούλιο δεν συμμερίζεται την ανάλυση που προτείνει ο αξιότιμος ευρωβουλευτής. Αντιθέτως το Συμβούλιο, σε συνεννόηση με τους εταίρους του, ιδίως με τις Ηνωμένες Πολιτείες, τη Ρωσική Ομοσπονδία και τα Ηνωμένα Έθνη, έχει όντως ενεργά επιδιώξει να τεθεί τέλος στην πρόσφατη χωρίς νόημα σύγκρουση στη Μέση Ανατολή. Το Συμβούλιο είναι πεπεισμένο ότι αυτή η συντονισμένη διεθνής δράση προσφέρει την καλύτερη προοπτική για μια πολιτική επίλυση της σύρραξης βάσει των Αποφάσεων 242 και 338 του Συμβουλίου Ασφαλείας των Ηνωμένων Εθνών, και της αρχής του γη έναντι ειρήνης. Το Συμβούλιο δεν προτίθεται να αναστείλει τη Συμφωνία Ευρω-μεσογειακής Σύνδεσης με το Ισραήλ.
ΓΡΑΠΤΗ ΕΡΩΤΗΣΗ E-2172/02

υποβολή: Paulo Casaca (PSE) προς την Επιτροπή

(18 Ιουλίου 2002)

Θέμα: Τήρηση της αρχής του ενιαυσίου του προϋπολογισμού

Οι διορθωτικοί προϋπολογισμοί δύο και τρία του προϋπολογισμού της Ευρωπαϊκής Επιτροπής επιστρέφουν στα κράτη μέλη ιδίους πόρους που αντιστοιχούν στο έτος 2001.

Έχει βεβαιωθεί η Ευρωπαϊκή Επιτροπή ότι η Πορτογαλία, στην εθνική λογιστική της, τήρησε την αρχή του ενιαυσίου του προϋπολογισμού, αφαιρώντας τη δαπάνη αυτή από το 2001·

Δύναται η Ευρωπαϊκή Επιτροπή να διευκρινίσει εάν φρόντισε επίσης να εξακριβώσει εάν φορολογικά έσοδα του οικονομικού έτους 2001 καταχωρήθηκαν στο έτος αυτό και όχι στο έτος 2002·

Απάντηση του κ. Solbes Mira εξ ονόματος της Επιτροπής

(17 Σεπτεμβρίου 2002)

Η ακριβής στιγμή, κατά την οποία θα έπρεπε να προστεθούν οι καταχωρήσεις στις οποίες αναφέρεται το αξιότιμο μέλος του Κοινοβουλίου σύμφωνα με τους κανόνες του Ευρωπαϊκού Συστήματος Ολοκληρωμένων Οικονομικών Λογαριασμών (ΕΣΟΛ), αποτελεί ένα σύνθετο ζήτημα το οποίο επιδέχεται αρκετές ερμηνείες. Η Επιτροπή, επί του παρόντος, εξετάζει αυτό το πολύ τεχνικό ζήτημα σε συνεργασία με τις αρμόδιες αρχές στα κράτη μέλη.

Ο κανονισμός (ΕΚ) αριθ. 2516/2000 του Κοινοβουλίου και του Συμβουλίου της 7ης Νοεμβρίου 2000 για τροποποίηση των κοινών αρχών του ευρωπαϊκού συστήματος εθνικών και περιφερειακών λογαριασμών της Κοινότητας (ΕΣΟΛ) 95 όσον αφορά τους φόρους και τις κοινωνικές εισφορές και για τροποποίηση του κανονισμού (ΕΚ) αριθ. 2223/96(1) του Συμβουλίου, ορίζει ότι οι φόροι και οι κοινωνικές εισφορές που καταγράφονται στους λογαριασμούς μπορούν να απορρέουν από δύο πηγές: τα ποσά που τεκμηριώνονται από φορολογικές αποτιμήσεις και δηλώσεις ή τα ταμειακάπόλοιπα. Εάν χρησιμοποιούνται φορολογικές αποτιμήσεις και δηλώσεις, τα ποσά αναπροσαρμόζονται βάσει συντελεστή που επιτρέπει να λαμβάνονταιπόψη τα βεβαιωθέντα και δηλωθέντα ποσά που δεν έχουν ποτέ εισπραχθεί. Εάν χρησιμοποιούνται ταμειακάπόλοιπα, αυτά αναπροσαρμόζονται χρονικά έτσι ώστε το έσοδο να αποδίδεται όταν λαμβάνει χώρα η δραστηριότητα που γέννησε τηνποχρέωση.

Στις πορτογαλικές αρχές παραχωρήθηκε δικαίωμα παρέκκλισης από την εφαρμογή του εν λόγω κανονισμού έως τις 30 Ιουνίου 2002. Το δικαίωμα παρέκκλισης δεν ισχύει πλέον και οι πορτογαλικές αρχές θα αποφασίσουν τώρα ποια μέθοδος θα εφαρμοστεί. Η ομάδα εργασίας (Task Force), η οποία ανέλαβε την ανάλυση των δημόσιων οικονομικών της Πορτογαλίας το έτος 2001,πέβαλε την έκθεσή της στις 25 Ιουλίου 2002. Όσον αφορά την καταγραφή των φόρων και των κοινωνικών εισφορών, η ομάδα εργασίας επέλεξε τη μέθοδο των ταμειακώνπολοίπων, τα οποία στην περίπτωση των φόρων ΦΠΑ θα αναπροσαρμοστούν χρονικά. Βάσει αυτής της μεθόδου καταγραφής θα γίνει η κοινοποίηση στο πλαίσιο της διαδικασίας τουπερβολικού ελλείμματος (EDP) το Σεπτέμβριο του έτους 2002.

(1) ΕΕ L 290 της 17.11.2000.
ΓΡΑΠΤΗ ΕΡΩΤΗΣΗ E-2013/02

υποβολή: Hiltrud Breyer (Verts/ALE) προς την Επιτροπή

(9 Ιουλίου 2002)

Θέμα: Χρηματοδοτικοί πόροι του Ελληνικού Υπουργείου Γεωργίας

Για το 2002, το Υπουργείο Γεωργίας της Ελληνικής Δημοκρατίας διέθεσε στους ενδιαφερόμενους φορείς (δημοτικά συμβούλια, οργανισμοί τοπικής αυτοδιοίκησης και οργανώσεις προστασίας ζώων)

πιστώσεις ύψους 2 350 000 ευρώ. Τούτο συνέβη, σύμφωνα με ανακοίνωση της Γενικής Διεύθυνσης Κτηνιατρικών Υπηρεσιών,πό την προϋπόθεση ότι οι προαναφερθέντες φορείς θα εξεδήλωναν ενδιαφέρον για την κατάλληλη μεταχείριση αδέσποτων σκύλων μέσω της δημιουργίας κυνοτροφείων, της συγκέντρωσης των αδέσποτων σκύλων, της κτηνιατρικής τους εξέτασης, της καταχώρισης και της στείρωσής τους, και καταβάλλοντας κάθε δυνατή προσπάθεια ούτως ώστε να διαδοθεί στην Ελλάδα η αγάπη για τα ζώα. Υπάρχει φόβος ότι το ποσό των 2 350 000 ευρώ θα μπορούσε να χρησιμοποιηθεί για τη θανάτωση των ζώων, όπως ήδη συνέβη στην περίπτωση του κυνοτροφείου Κιβωτός του Νώε στα Χανιά της Κρήτης το οποίο έκλεισε στις αρχές του 2002.

1. Γνωρίζει η Επιτροπή εάν τα χρήματα αυτά προέρχονται από πιστώσεις της ΕΕ·

2. Σε περίπτωση που πρόκειται για χρηματοδοτικούς πόρους της ΕΕ: μπορεί να αναφέρει η Επιτροπή ποιος έλαβε τις πιστώσεις αυτές και σε ποιο ύψος ανέρχονταν, για ποιο σκοπό χρησιμοποιήθηκαν και ποιος ελέγχει τη χρησιμοποίηση των πιστώσεων αυτών·

Απάντηση του κ. Byrne εξ ονόματος της Επιτροπής

(23 Σεπτεμβρίου 2002)

Όπως ανέφερε ήδη η Επιτροπή στην απάντησή της στη γραπτή ερώτηση E-1658/02 του κ. Μπακόπουλου(1), ο έλεγχος των αδέσποτων σκύλων βρίσκεται στην αποκλειστική αρμοδιότητα των κρατών μελών. Δεν διατίθενται κοινοτικοί πόροι προς τα κράτη μέλη, τις εθνικές ή τοπικές τους αρχές ή οργανώσεις προστασίας των ζώων προς το σκοπό αυτό.

(1) ΕΕ C 277 E της 14.11.2002.
ΓΡΑΠΤΗ ΕΡΩΤΗΣΗ E-2098/02

υποβολή: Daniel Varela Suanzes-Carpegna (PPE-DE) προς την Επιτροπή

(16 Ιουλίου 2002)

Θέμα: Galicia, περιοχή εξαρτώμενη σεψηλό βαθμό από την αλιεία

Στην απάντηση που έδωσε στη γραπτή μου ερώτηση Ε-0650/02(1), ο Επίτροπος Fischler αναγνωρίζει ότι:

- Η Galicia είναι περιοχή εξαρτώμενη σε πολύ μεγάλο βαθμό από την αλιεία·

- οι μελέτες πουποχρεούτο να εκπονήσει η Επιτροπή (άρθρο 14.2 του Κανονισμού (ΕΟΚ) 3760/92(2)) προκειμένου να αναλύσει την εξάρτηση των ευρωπαϊκών περιοχών από την αλιεία, έγιναν με ελλείψεις και ατελή στοιχεία και δημιουργήθηκαν προβλήματα συγκρισιμότητας των δεδομένων που προέρχονται από διαφορετικά κράτη μέλη, και γι' αυτό η Επιτροπή πρόκειται να αναλύσει ακόμη περισσότερο τη σχετική μεθοδολογία(sic)·

- παρόλο που η Galicia εξαρτάται πράγματι σε μεγάλο βαθμό από την αλιεία, τούτο δεν μπορεί να της αναγνωριστεί όσον αφορά την κατανομή των πόρων των διαρθρωτικών ταμείων, δεδομένου ότι η έννοια της εξάρτησης περιορίζεται στις περιοχές του στόχου 2 και όχι σε εκείνες του στόχου 1.

Επειδή αυτό που ζητάμε δεν είναι περισσότερα χρήματα από τα διαρθρωτικά ταμεία αλλά μεγαλύτερη ισότητα στην κατανομή των αλιευτικών δυνατοτήτων μεταξύ των ευρωπαϊκών περιοχών που εξαρτώνται από την αλιεία, ερωτούμε:

1. Μπορεί η Επιτροπή να μας γνωστοποιήσει εάν πρόκειται να λάβειπόψη της τον βαθμό εξάρτησης από την αλιεία όχι για να χορηγήσει περισσότερα χρήματα από τα διαρθρωτικά ταμεία, αλλά για να συμβάλει πιο δίκαια και αμερόληπτα στην κατανομή των αλιευτικών δυνατοτήτων, σε σχέση με αυτόν τον βαθμό εξάρτησης·

2. Με ποιον τρόπο θα επιτύχει η Επιτροπή να εξασφαλίσει στη Galicia, η οποία εδώ και 17 χρόνια περιμένει να τερματιστεί η μεταβατική της περίοδος και να μεταρρυθμιστεί η κοινή αλιευτική πολιτική, δικαιότερη και πιο ισόρροπη κατανομή των αλιευτικών της δυνατοτήτων στα κοινοτικά ύδατα, λαμβάνονταςπόψη ότι η σημερινή κατανομή έγινε με γνώμονα τον βαθμό εξάρτησης από την αλιεία των ευρωπαϊκών περιοχών, στις οποίες δεν περιλαμβανόταν τότε η Galicia, και ότι την 1η Ιανουαρίου 2002 θα έχει δικαιωματικά τις ίδιες — αν όχι καλύτερες, λόγω του μεγαλύτερου βαθμού εξάρτησής της — προϋποθέσεις με τις άλλες ευρωπαϊκές περιοχές·

(1) ΕΕ C 229 E της 26.9.2002, σελ. 114.

(2) ΕΕ L 389 της 31.12.1992, σελ. 1.

Απάντηση του κ. Fischler εξ ονόματος της Επιτροπής

(23 Σεπτεμβρίου 2002)

Όπως αναφέρθηκε στην απάντηση που δόθηκε από την Επιτροπή στις γραπτές ερωτήσεις του Αξιότιμου Μέλους του Κοινοβουλίου E-2097/02 και E-2096/02(1), η έννοια της εξάρτησης από την αλιεία εμφανίζεται στο άρθρο 4 παράγραφος 8 του κανονισμού του Συμβουλίου (ΕΚ) αριθ. 1260/1999(2) που αφορά τη διαρθρωτική ενίσχυση στον τομέα της αλιείας ως κριτήριο επιλεξιμότητας για τις περιφέρειες του στόχου 2. Δεν εμφανίζεται στους κανονισμούς του Συμβουλίου που αφορούν την κατανομή αλιευτικών δυνατοτήτων σε κοινοτικό επίπεδο και τηνποδιαίρεσή τους σε εθνικές ποσοστώσεις που κατανέμονται μεταξύ των κρατών μελών.

(1) βλέπε σελίδα 180.

(2) Κανονισμός του Συμβουλίου (ΕΚ) αριθ. 1260/1999, της 21ης Ιουνίου 1999, για τη θέσπιση γενικών διατάξεων για τα Διαρθρωτικά Ταμεία, ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ E-2347/02

υποβολή: Ria Oomen-Ruijten (PPE-DE) προς την Επιτροπή

(29 Ιουλίου 2002)

Θέμα: Βινύλιο 2010 — Οικειοθελής δέσμευση της ευρωπαϊκής βιομηχανίας PVC (πολυβινυλοχλωριδίου)

Η βιομηχανία PVC έχει αναλάβει ορισμένες οικειοθελείς δεσμεύσεις, με στόχο να βελτιωθεί η ασφάλεια των ανθρώπων και του περιβάλλοντος από την παραγωγή και τη χρήση PVC. Οι δεσμεύσεις αυτές ορίζονται επισήμως στο Βινύλιο 2010, το οποίο αποτελεί προσαρμογή της προηγούμενης οικειοθελούς συμφωνίας. Πρόσφατα δημοσιεύθηκε δεύτερη έκθεση προόδου (2002) σχετικά με την πρόοδο που έχει σημειωθεί στο πλαίσιο αυτής της δέσμευσης.

Όπως αναφέρεται από την διοικούσα επιτροπή PVC, η Ευρωπαϊκή Επιτροπή δεν έχει δώσει ακόμη απάντηση στο ερώτημα σχετικά με τον τρόπο με τον οποίο η βιομηχανία PVC θα μπορέσει να αναπτύξει εμπράκτως τις αναληφθείσες πρωτοβουλίες. Μπορεί η Επιτροπή να αναφέρει την άποψή της σχετικά με την οικειοθελή συμφωνία της βιομηχανίας PVC και πώς η εν λόγω συμφωνία ενσωματώνεται στην πολιτική για το πολυβινυλοχλωρίδιο·

Απάντηση της κας Wallstrm εξ ονόματος της Επιτροπής

(13 Σεπτεμβρίου 2002)

Η Επιτροπή μελέτησε την εκούσια δέσμευση της βιομηχανίας πολυβινυλοχλωριδίου (PVC) (Vinyl 2010) με μεγάλο ενδιαφέρον και πιστεύει ότι πρόκειται για αξιόλογη πρωτοβουλία. Η εκούσια δέσμευση επιδέχεται, ωστόσο, κάποιων βελτιώσεων σε ορισμένα στοιχεία και η Επιτροπή συναντήθηκε με εκπροσώπους της Vinyl 2010 σε ένα ανεπίσημο πλαίσιοποδοχής της δέσμευσης.

Ένα από τα βασικά αιτήματα του Ευρωπαϊκού Κοινοβουλίου στο πλαίσιο της συζήτησης για την Πράσινη Βίβλο σχετικά με το PVCπήρξε ότι η Επιτροπή πρέπει ναποβάλει πρόταση σχετική με τη διαμόρφωση πλαισίου για τις περιβαλλοντικές συμφωνίες.

Στις 17 Ιουλίου 2002, η Επιτροπή εξέδωσε ανακοίνωση για τις περιβαλλοντικές συμφωνίες σε κοινοτικό επίπεδο(1).

Στην ανακοίνωση αυτή, η Επιτροπή δηλώνει ότι μία από τις πρώτεςποψηφιότητες περιβαλλοντικών συμφωνιών θα μπορούσε να είναι η σχετική με το PVC στρατηγική. Στο άμεσο προσεχές μέλλον, η Επιτροπή θα προτείνει την έκδοση ανακοίνωσης σχετικής με την εν λόγω στρατηγική εις ό,τι αφορά το PVC.

(1) COM(2002)412 τελικό.
ΓΡΑΠΤΗ ΕΡΩΤΗΣΗ E-1092/02

υποβολή: Glenys Kinnock (PSE) προς την Επιτροπή

(18 Απριλίου 2002)

Θέμα: Πλατφόρμα Τοπικής Αυτοδιοίκησης AKE-EE

Πώς σκοπεύει η Επιτροπή να προωθήσει και ναποστηρίξει το έργο της Πλατφόρμας της Τοπικής Αυτοδιοίκησης AKE-EE, που περιλαμβάνει το φόρουμ της Τοπικής Αυτοδιοίκησης της Κοινοπολιτείας·

Απάντηση του κ. Nielson εξ ονόματος της Επιτροπής

(15 Μαΐου 2002)

Η Επιτροπή προσδίδει μεγάλη σημασία στον ρόλο που έχουν οι τοπικές κυβερνήσεις ως φορείς συνεργασίας, όπως ορίζεται στο άρθρο 6 της συμφωνίας του Κοτονού. Αυτός είναι σημαντικός τόσο για τη δημοκρατία και για τη διακυβέρνηση, όσο και για την αειφορία.

Η Επιτροπή παρακολούθησε από κοντά την οργάνωση και τη διάρθρωση της πλατφόρμας της τοπικής αυτοδιοίκησης των χωρών της Αφρικής, της Καραϊβικής και του Ειρηνικού — Ένωσης ΑΚΕ-ΕΕ και συμμετείχε σε σεμινάριο που οργανώθηκε από την πλατφόρμα αυτή, στις 14 Μαρτίου 2002 στις Βρυξέλλες, για να εξεταστούν από κοινού διάφοροι τρόποι συνεργασίας. Κατά τη διάρκεια του σεμιναρίου, η Επιτροπή ενεθάρρυνε την πλατφόρμα να δημιουργήσει τρόπους επικοινωνίας σε θέματα θεσμικής ανάπτυξης και διακυβέρνησης.

Όσον αφορά τη χρηματοδοτική στήριξη, η πλατφόρμα της τοπικής αυτοδιοίκησης ΑΚΕ-ΕΕ έχει τη δυνατότητα λήψης πόρων από το Ευρωπαϊκό Ταμείο Ανάπτυξης, το οποίο έχει ήδη χορηγήσει σημαντικήποστήριξη στην αποκέντρωση κυβερνητικώνποδομών, σύμφωνα με δύο κονδύλια του προϋπολογισμού:

- κονδύλιο του προϋπολογισμού B6-7000 για τη συγχρηματοδότηση των μη κυβερνητικών οργανώσεων, το οποίο στηρίζεται στην πρόσκληση για τηνποβολή προτάσεων. Η λήξη της προθεσμίας για τηνποβολή προτάσεων ήταν η 15η Απριλίου 2002. Μία νέα πρόσκληση για τηνποβολή προτάσεων πρόκειται να δημοσιευθεί με προβλεπόμενη λήξη προθεσμίας τον Νοέμβριο του 2002.

- κονδύλιο του προϋπολογισμού Αποκεντρωμένη Συνεργασία, B7-6002, βάσει του οποίου η πρόσκληση για τηνποβολή προτάσεων θα δημοσιευθεί πριν από τον Ιούνιο του 2002.

Χρηματοδοτική στήριξη έχει επίσης παρασχεθεί στο Φόρουμ της τοπικής αυτοδιοίκησης της Κοινοπολιτείας:

- Το 1999,πογράφηκε σύμβαση για ένα πρόγραμμα με τίτλο Πρόγραμμα ανάπτυξης της τοπικής αυτοδιοίκησης στον Ειρηνικό στην Παπουασία — Νέας Γουϊνέα, στις νήσους του Σολομώντος, στο Βανουάτου, στο Φίτζι και στο Κιριμπάτι, με κοινοτική συνεισφορά ύψους 300 000 ευρώ, για περίοδο 30 μηνών. Το πρόγραμμα πρόκειται να λήξει στις 30 Ιουνίου 2002.

- Τον Μάιο του 2000,πογράφηκε σύμβαση για πρόγραμμα με τίτλο Περιφερειακό Κέντρο πληροφόρησης της τοπικής αυτοδιοίκησης — φάση 2 στη Δημοκρατία της Νοτίου Αφρικής, στη Ζάμπια, στη Ζιμπάμπουε, στη Σουαζιλάνδη, στη Μοζαμβίκη, στη Ναμίμπια, στο Λεσότο, στη Μποτσουάνα και στο Μαλάουι, με κοινοτική συνεισφορά ύψους 326 813 ευρώ, για περίοδο 27 μηνών, που λήγει τον Αύγουστο του 2002.
ΓΡΑΠΤΗ ΕΡΩΤΗΣΗ E-1191/02

υποβολή: Jacques Poos (PSE) προς το Συμβούλιο

(26 Απριλίου 2002)

Θέμα: Καταστροφή παλαιστινιακώνποδομών που έχουν χρηματοδοτηθεί από την ΕΕ

Μετά τις μαζικές καταστροφές και τις πολυάριθμες πράξεις βανδαλισμού που διέπραξε ο ισραηλινός στρατός κατά την πρόσφατη εκστρατεία ανακατάληψης των αυτόνομων παλαιστινιακών εδαφών, θα μπορούσε το Συμβούλιο να προβεί σε επανεκτίμηση των ζημιών που έχουν προκληθεί στιςποδομές τις οποίες έχει χρηματοδοτήσει η ΕΕ και τα κράτη μέλη της·

Δεδομένου ότι οι στοιχειώδεις αρχές του δικαίου επιβάλλουν την αποκατάσταση των προκαλούμενων ζημιών, με ποια μέσα σκοπεύει το Συμβούλιο να διεκδικήσει τις απαιτήσεις του από την κυβέρνηση του κ. Σαρόν·

Θα μπορούσε να δεσμευθεί το Συμβούλιο να βοηθήσει την Παλαιστινιακή Αρχή στα διαβήματά της, για την επίτευξη δίκαιης αποζημίωσης με κάθε νόμιμο μέσον·

Απάντηση

(30 Σεπτεμβρίου 2002)

Οι ζημιές που προκλήθηκαν στιςποδομές τις οποίες έχει χρηματοδοτήσει εν μέρει ή πλήρως η ΕΕ επανεκτιμώνται επί του παρόντος και ενδέχεται να δοθεί συνέχεια στο θέμα αυτό, εφόσον ληφθεί σχετική απόφαση, με αγωγή αποζημίωσης ενώπιον των αρμόδιων δικαστηρίων. Το Συμβούλιο δεν έχει εξετάσει αν θαποστηρίξει την Παλαιστινιακή Αρχή στα διαβήματά της για την επίτευξη αποζημίωσης.
ΓΡΑΠΤΗ ΕΡΩΤΗΣΗ E-2176/02

υποβολή: Kathleen Van Brempt (PSE) προς την Επιτροπή

(18 Ιουλίου 2002)

Θέμα: Οδηγίες — προθεσμίες — μεταφορά στο εσωτερικό δίκαιο — κατάσταση στο Βέλγιο

Η εθνική νομοθεσία διαμορφώνεται όλο και πιο πολύ σε ευρωπαϊκό επίπεδο. Κατά την έκδοση των οδηγιών, ορίζονται προθεσμίες στα κράτη μέλη για να τις μεταφέρουν στην εθνική τους νομοθεσία.

Η ερώτησή μου αφορά ειδικά την κατάσταση στο Βέλγιο:

- μεταφέρει το Βέλγιο στο εσωτερικό του δίκαιο εντός των προθεσμιών τις ευρωπαϊκές οδηγίες·

- εάν όχι, πόσο συχνά (ποσοστό) παραβιάζει το Βέλγιο τις προθεσμίες·

- για ποιές οδηγίες πρόκειται·

- ποιά είναι η επίδοση του Βελγίου σε σύγκριση με των άλλων κρατών μελών·

Απάντηση του κ. Prodi εξ ονόματος της Επιτροπής

(6 Αυγούστου 2002)

Η XIXη έκθεση για τον έλεγχο της εφαρμογής του κοινοτικού δικαίου (2001)(1), που εξεδόθη στις 28 Ιουνίου 2002 και του οποίου έχει διαβιβασθεί στο Κοινοβούλιο η προσωρινή έκδοση, απαντά στις ερωτήσεις που θέτει το αξιότιμο μέλος του Κοινοβουλίου όσον αφορά την τήρηση της προθεσμίας μεταφοράς των οδηγιών εκ μέρους του Βελγίου.

Το ως άνω έγγραφο διαβιβάζεται απευθείας στο αξιότιμο μέλος του Κοινοβουλίου, καθώς και στη Γενική Γραμματεία του Κοινοβουλίου.

(1) COM(2002)324 du 28 juin 2002.http://europa.eu.int/comm/secretariat_general/sgb/droit_com/index_fr.htm

infractions.
ΓΡΑΠΤΗ ΕΡΩΤΗΣΗ E-2049/02

υποβολή: Jaime Valdivielso de Cu (PPE-DE) προς την Επιτροπή

(10 Ιουλίου 2002)

Θέμα: Περιφερειακή πολιτική

Η απόκτηση σιδηροδρομικούλικού από τον ελληνικό δημόσιο οργανισμό Αττικό Μετρό A.E. που χρηματοδοτήθηκε από το ταμείο ΕΤΠΑ (50 %) και την ΕΤΕ (40 %), γεννά σοβαρά ερωτηματικά όσον αφορά τη διαδικασία κατακύρωσης του συμβολαίου στην κορεάτικη εταιρεία Koros που μπορεί να επηρεάσει σοβαρά τα οικονομικά συμφέροντα της ΕΕ.

Η προαναφερθείσα κατακύρωση τέθηκεπό αμφισβήτηση από δύο αποφάσεις του Ελληνικού Ελεγκτικού Συνεδρίου. Πράγματι, δεν είναι λογικό να κατακυρωθεί ένα συμβόλαιο το οποίο προβλέπει μόνο το βασικό εξοπλισμό, δηλαδή χωρίς κλιματισμό ή χωρίς συστήματα αυτόματης διεύθυνσης λειτουργίας ATO. Είναι δε ακόμη πιο δύσκολο να καταλάβει κανείς για ποιο λόγο δεν τέθηκαν σε λειτουργία τα 7 τρένα δύο τάσεων της νέας γραμμής του μετρό η οποία συνδέει την Αθήνα με το αεροδρόμιο και δικαιολογείται ειδικά ως έργοποδομής των Ολυμπιακών Αγώνων του 2004, λόγος για τον οποίο η επιχείρηση συγχρηματοδοτείται από την Κοινότητα. Προς έκπληξή μου, μαθαίνω ότι οι εργασίες εκτέλεσης του συμβολαίου έχουν ήδη ξεκινήσει.

Εν όψει αυτής της κατάστασης, τι μέτρα πρόκειται να λάβει η Ευρωπαϊκή Επιτροπή για να εξασφαλίσει τη σωστή χρήση των πόρων που διαθέτει·

Τι είδους δράση θα αναλάβει για ναποχρεώσει το δημόσιο οργανισμό Αττικό Μετρό Α.Ε. να σεβαστεί την κοινοτική νομοθεσία·

Απάντηση του κ. Bolkestein εξ ονόματος της Επιτροπής

(4 Σεπτεμβρίου 2002)

Σε συνέχεια μιας καταγγελίας, η Επιτροπήπέβαλε ερώτημα προς τις ελληνικές αρχές σχετικά με διάφορα θέματα που αφορούν τις συμβάσεις δημόσιων προμηθειών, στις οποίες αναφέρεται το αξιότιμο μέλος του Κοινοβουλίου. Χωρίς να μπορεί να προδικάσει, σε αυτό το στάδιο, την τελική απόκριση των ελληνικών αρχών, η Επιτροπή, στην περίπτωση που θα διαπιστώσει παράβαση του κοινοτικού δικαίου αναφορικά με τις δημόσιες συμβάσεις, θα λάβει, σύμφωνα με το άρθρο 226 της συνθήκης ΕΚ, τα απαραίτητα μέτρα προκειμένου να διασφαλίσει το σεβασμό της κοινοτικής νομοθεσίας.